Ούγκο Μάγιο

Ο **Ούγκο Μάγιο Νοβεχίλ ** {ισπανικά : **Hugo Mallo Novegil**'} (γεννημένος στις 13 Σεπτεμβρίου 1993), ευρύτερα γνωστός στο κοινό ως **Ούγκο Μάγιο**, είναι ένας Ισπανός επαγγελματίας ποδοσφαιριστής, ο οποίος αγωνίζονταν ως δεξιός αμυντικός για τον Άρη Θεσσαλονίκης της Super League.

Πέρασε το μεγαλύτερο μέρος της επαγγελματικής του καριέρας ως ποδοσφαιριστής της Θέλτα, καταγράφοντας 449 συμμετοχές με τη φανέλα του συλλόγου, εκ των οποίων οι 309 στο πρωτάθλημα της Πριμέρα Ντιβισιόν, γεγονός που τον κατατάσσει στην κορυφή των παικτών της Θέλτα με τις περισσότερες συμμετοχές στην κορυφαία κατηγορία.

## Καριέρα
### Θέλτα
Γεννημένος στο παραθαλάσσιο **Μαρίν** της Γαλικίας, ο Μάγιο έπαιξε ποδόσφαιρο ερασιτεχνικά για τρεις τοπικούς συλλόγους, καταλήγοντας νομοτελειακά στις Ακαδημίες της μεγαλύτερης ομάδας της περιοχής, της Θέλτα. 
Το ξεκίνημά του στην πρώτη ομάδα υπήρξε εντυπωσιακό, καθώς κατέγραψε 25 συμμετοχές στη Σεγούντα Ντιβισιόν την σεζόν 2009–10, πραγματοποιώντας το ντεμπούτο του στην εντός έδρας ήττα με 2-1 από την Νουμάνθια στις 29 Αυγούστου 2009, όταν μπήκε στο ημίχρονο στη θέση του Roberto Lago. 

Στις 16 Οκτωβρίου 2010, ο Μάγιο σημείωσε το πρώτο γκολ στην καριέρα του στο ισόπαλο (με 2-2) κόντρα στη Βιγιαρρεάλ B..

Στις 5 Μαίου 2018, ο Μάγιο συμπλήρωσε τις 300 συμμετοχές με τη φανέλα της Θέλτα.

Τον Αύγουστο του 2010 απέρριψε πρόταση για να μεταγραφεί στην αγγλική Φούλαμ, και υπέγραψε νέο πενταετές συμβόλαιο με τη Θέλτα. 

Στις 8 Ιουνίου 2023, ο εμβληματικός αρχηγός της Θέλτα έμεινε ελεύθερος, κλείνοντας μια θητεία 15 ετών στο σύλλογο με 449 εμφανίσεις, 12 γκολ και 28 ασίστ. 

### ΣΚ Ιντερνασιονάλ
Στις 14 Αυγούστου 2023, ο 32χρονος Μάγιο αποφάσισε να αγωνισθεί στο εξωτερικό για πρώτη φορά στην καριέρα του, υπογράφοντας συμβόλαιο μέχρι τον Δεκέμβριο του 2024με την βραζιλιάνικη Ιντερνασιονάλ, η οποία αγωνίζονταν στο Campeonato Brasileiro Série A.

Στην Ιντερνασιονάλ, και με προπονητή τον **Eduardo Coudet**, με τον οποίο είχαν σνυεργαστεί και στη Θέλτα, πραγματοποίησε το ντεμπούτο του πέντε ημέρες αργότερα, μπαίνοντας ως αλλαγή στο 62ο λεπτό της αναμέτρησης, στην εντός έδρας ήττα με 1–0 από την Φορταλέζα, και έγινε ο πρώτος Ισπανός του συλλόγου του Πόρτο Αλέγκρε καθώς και ο πρώτος Ευρωπαίος που φόρεσε τη φανέλα της ομάδας μετά από έναν αιώνα.

Το πρώτο γκολ του Μάγιο με τη νέα του ομάδα ήρθε στις 27 Σεπτεμβρίου 2023 στον πρώτο (εκτός έδρας) αγώνα των ημιτελικών του Κόπα Λιμπερταδόρες,  με την Φλουμινένσε στο Στάδιο Μαρακανά (τελικό σκορ 2-2). 

Ωστόσο οι μυϊκοί τραυματισμοί αλλά και η δυσκολία προσαρμογής στο νέο περιβάλλον περιόρισαν τον αριθμό συμμετοχών του Μάγιο στις 20 και στα περίπου 1250 λεπτά συμμετοχής.

## Άρης Θεσσαλονίκης
Στις 31 Ιουλίου 2024, ο Μάγιο υπέγραψε συμβόλαιο διετούς συνεργασίας, με τον Άρη Θεσσαλονίκης. . Στον Άρη, θα έχει ως συμπαίκτες τον Μοντόγια (με τον οποίο συνυπήρξαν στις μικρές εθνικές ομάδες της Ισπανίας και τον Πιόνε Σίστο (με τον οποίο αγωνίστηκαν μαζί για μια τετραετία στη Θέλτα). 

Τελικά στις 27 Μαΐου 2025 έλυσε το συμβόλαιό του με τον Άρη, καθώς επιθυμούσε διακαώς να επιστρέψει στην πατρίδα του. 
Κατά τη θητεία του στο Κλεάνθης Βικελίδης κατέγραψε συνολικά 22 εμφανίσεις (20 συμμετοχές στο Πρωτάθλημα και 2 στο Κύπελλο Ελλάδας), σημειώνοντας ένα και μοναδικό τέρμα. 

## Εθνικές ομάδες
Ο Μάγιο έχει καταγράψει τρεις συμμετοχές με την Εθνική Ισπανίας Κ-19 στο *Ευρωπαϊκό Πρωτάθλημα Ποδοσφαίρου Κ-19 του 2010. Στο τουρνουά αυτό η ομάδα του κατέκτησε τη δεύτερη θέση και ο Μάγιο ντεμπουτάρισε στη νίκη με 3–0 επί της εναντίον Εθνική Ιταλίας Κ-19. 

Επίσης υπήρξε μέλος της Εθνική Ισπανίας Κ-20 για το Παγκόσμιο Κύπελλο Κ20 του 2011, το οποίο διεξήχθη στην Κολομβία. Αγωνίστηκε και στα 5 ματς της προημιτελικής φάσης.

Το Σεπτέμβρη του 2011 πραγματοποίησε την πρώτη του συμμετοχή με την Εθνική Ισπανίας Κ-21 στους διπλούς αγώνες με την Εθνική Γεωργίας Κ-21 για τη προκριματική φάση του Ευρωπαϊκού Πρωταθλήματος Κ-21 του 2013. 

Επιπρόσθετα, ο Μάγιο έχει αγωνισθεί με τα χρώματα της ανεπίσημης Εθνικής Γαλικίας στις 20 Μαΐου 2016, στο ισόπαλο 1-1 κόντρα στην Εθνική Βενεζουέλας, στο Στάδιο Ριαθόρ.

## Διακρίσεις
**Εθνική Ισπανίας Κ19**
*Ευρωπαϊκό Πρωτάθλημα Ποδοσφαίρου Κ-19 2010: Φιναλίστ 
## Παραπομπές

## Εξωτερικοί σύνδεσμοι
*
*Προφίλ του Ο.Μάγιο στο transfermarkt.gr

Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας